Zolotoj Rog

Kart over Vladivostok, 1918|thumb
Zolotoj Rog-bukta (russisk: Золотой Рог) er ei skjermet hornformet bukt i Primorskij kraj i Russland. Den ligger på sørspissen av Muravjov-Amurskijhalvøya i Peter den stores bukt i Japanhavet. Den avgrenses i vest av Sjkota-halvøya og mot sør og øst av Kapp Goldobina. Bukta er sju kilometer lang og rundt kilometer bred, med en dybde på 20 til 27 meter. Bukta er helt omsluttet av byen Vladivostok, som ble grunnlagt her på grunn av den gode naturlige havna.

Fram til midten av 1800-tallet hadde bukta vært kjent av kineserne, som kalte den «Sjøpølsebukta». Det første europeiske skipet her var et fransk hvalfangstskip i 1852. Under Krimkrigen besøkte det britiske skipet Winchester bukta mens de lette etter Vasilij Zavojkos skvadron. Britene kalte den Port May. I 1859 ga grev Nikolaj Muravjov-Amurskij bukta sitt nåværende navn, som er russisk for «Gylne Horn», og henspiller på en lignende formet bukt i Konstantinopel.

 Eksterne lenker 


Kategori:Japanhavet
Kategori:Vladivostok
Kategori:Primorskij krajs geografi
Kategori:Bukter i Russland
Kategori:Bukter i Stillehavet